Αστικό πράσινο και ποιότητα αέρα στη Θεσσαλονίκη
Creators: name: Κατσαούνη, Καλλιόπη Χρήστου
Publisher: name: Aristotle University of Thessaloniki
Year: 2019
Subjects: Αστικό πράσινο
Ποιότητα αέρα
Ατμοσφαιρική ρύπανση
Urban green
Air quality
Air pollution

description: Η αστικοποίηση αποτελεί ένα φαινόμενο γνωστό εδώ και αιώνες με συνεχώς αυξανόμενους ρυθμούς. Η μετακίνηση του πληθυσμού από αγροτικές σε αστικές περιοχές έχει επιφέρει πλήθος ποικίλλων προβλημάτων. Η υποβάθμιση της ποιότητας του αέρα αναδεικνύεται ως ένα μείζον σημασίας περιβαλλοντικό θέμα, καθώς συνδέεται με την εμφάνιση διαφόρων προβλημάτων υγείας στον άνθρωπο, όπως αναπνευστικά και καρδιαγγειακά, αλλά και προβλημάτων που αφορούν το μικροκλίμα, όπως το φαινόμενο της θερμικής αστικής νησίδας κλπ. Η συμβολή της βλάστησης στην εξυγίανση των δυσμενών συνθηκών του μικροκλίματος των αστικών κέντρων αναγνωρίζεται όχι μόνο από το μεγαλύτερο μέρος της επιστημονικής κοινότητας αλλά και από τους ίδιους τους κατοίκους των πόλεων. Οι πράσινοι χώροι αποτελούν πηγή ευεξίας και παρέχουν πολλαπλές λειτουργίες, με την ικανότητά τους να απορροφούν το CO2 της ατμόσφαιρας και να το μετατρέπουν σε βιομάζα μεταξύ των άλλων. Με την παραπάνω ιδιότητα ορισμένα είδη κρίνονται περισσότερο αποτελεσματικά σε θέματα βελτίωσης ποιότητας αέρα.Από την άλλη μεριά, συχνά παρατηρείται πως η εγκατάσταση φυτικών ειδών αποτελεί αιτία εκδήλωσης αλλεργικών επεισοδίων σε άτομα που πάσχουν από αλλεργίες. Το γεγονός αυτό επιφέρει αντίθετα αποτελέσματα για το αστικό πράσινο, δηλαδή αυτό της υποβάθμισης της ζωής των κατοίκων.Η Θεσσαλονίκη, ως η δεύτερη μεγαλύτερη πόλη της Ελλάδας και μεγαλύτερη της Βορείου Ελλάδας, βίωσε και συνεχίζει να βιώνει έντονα την αστικοποίηση. Στην παρούσα διπλωματική εργασία πραγματοποιήθηκε μία προσπάθεια αποτίμησης του εγκατεστημένου αστικού πρασίνου της πόλης με βάση δύο κατηγορίες δέντρων, αυτών που συνεισφέρουν στη βελτίωση της ποιότητας του αέρα και αυτών που χαρακτηρίζονται ως παραγωγοί αεροαλλεργιογόνων. Ακόμη, επιχειρήθηκε να αναγνωριστεί η συμβολή της βλάστησης στην απομάκρυνση τριών ατμοσφαιρικών ρύπων, των PM10, SO2 και Ο3, με γνώμονα τρεις σταθμούς παρακολούθησης της ποιότητας του αέρα της πόλης. Τέλος, τα αποτελέσματα αυτής της έρευνας και η ερμηνεία τους στοχεύουν να συμβάλουν στην κατανόηση της σημασίας της ορθής επιλογής φυτικών ειδών που θα αποτελέσουν τους «πράσινους χώρους» της πόλης, αλλά και της σχέσης της βλάστησης με βασικούς ατμοσφαιρικούς ρύπους
description: Urbanization has been a phenomenon known for centuries at an ever-increasing rate. As population is shifting from rural to urban areas has caused a variety of problems. Air quality degradation is becoming a major environmental issue, as it is linked to the emergence of many human health problems, such as respiratory and cardiovascular, and microclimate problems, such as Urban Heat Island (UHI) etc.The contribution of flora in the reclamation of urban centers’ microclimate is recognized by most of the scientific community and by the citizens themselves. Green spaces are a source of wellness and provide multiple functions, with their ability to absorb the atmospheric CO2 and convert it into biomass among others. The above characteristic allows some species to be considered as more effective in improving air quality than others.Conversely, it is often observed that the installation of plant species is the cause of allergic episodes in people suffering from allergies. This fact has the opposite effect on urban green, like as the degradation of living conditions in cities.Thessaloniki, as the second largest city in Greece and the largest in Northern Greece, has experienced and continues to experience strongly urbanization. During this study an attempt was made to evaluate the installed urban green of the city regarding two categories of trees, those that contribute to the improvement of air quality and those that are characterized as producers of air allergens. Furthermore, it attempted to identify the contribution of vegetation to the removal of three conventional pollutants, PM10, SO2 and O3, based on three city air quality monitoring stations. Finally, the outcomes of this research and their interpretation aim to contribute to the better understanding of the importance of properly selecting plant species that will constitute the "green spaces" of the city, as well as to give an overview of the relationship between vegetation and main atmospheric pollutants